stanford-oval/wikipedia huggingface dataset:
גג'באטור

| --- | --- |
סמל גג'באטורסמל גג'באטור
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת סיקסו
 מושל:  Kálmán Horváth
 שטח:  18.77 קמ"ר
 אוכלוסייה:  ‏
  ‑ בכפר:  201 (1 בינואר 2024)
 קואורדינטות:  48°26′02″N 20°56′59″E﻿ / ﻿48.433938888889°N 20.949830555556°E﻿ / 48.433938888889; 20.949830555556 
 אזור זמן:  UTC +1
 http://selyeb.hu/gagybator
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.גג'באטור(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.גג'באטור  he tabBackground:;tabBorder:#aaa;defaultTab:0;
 
גג'באטור (בהונגרית: Gagybátor) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית גג'באטור קטנה משמעותית בשנים האחרונות, מ-295 תושבים בשנת 1990 עד 190 תושבים בשנת 2018 (ירידה של כ-35%).
בגג'באטור חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 42 |  |
| 1880 | 29 | 603 |
| 1910 | 22 |  |
| 1920 | 21 |  |
| 1930 | 14 |  |
| 1941 | 7 | 745 |
גורם גידול פיברובלסטי-23

גורם גידול פיברובלסטי-23 או FGF23 הוא חלבון אנושי המקודד על ידי הגן FGF23. החלבון מופרש על ידי תאי עצם אוסטיאוציטים כתגובה לרמת ויטמין די גבוהה ופועל על הכליות להפחתת רמת הזרחן בדם על ידי הפרשתו בשתן. מוטציות שונות ב-FGF23 הגורמות לעיכוב בפירוק החלבון גורמות לאוסטיאומלציה תורשתית. במצבים נדירים FGF23 עשוי להיות מופרש על יד גידול סרטני ולהוביל לאוסטיאומלציה.
החלבון זוהה לראשונה בשנת 2000 אך כבר קודם לכן שוער כי קיים חלבון בעל פעילות זו.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
1 2 3  GRCh38: Ensembl גרסה 89: ENSG00000118972 - Ensembl, מאי 2017
1 2 3  GRCm38: Ensembl גרסה 89: ENSMUSG00000000182 - Ensembl, מאי 2017
↑  "Human PubMed Reference:".
↑  "Mouse PubMed Reference:".
ג'ק גודי

| --- | --- |

 לידה:  27 ביולי 1919 האמרסמית', הממלכה המאוחדת 
 פטירה:  16 ביולי 2015 (בגיל 95) קיימברידג', הממלכה המאוחדת 
 שם לידה:  John Rankine Goody 
 ענף מדעי:  אנתרופולוגיה חברתית 
 מקום לימודים:  קולג' סנט ג'ון  בית ספר סנט אלבנס 
 מוסדות:  אוניברסיטת קיימברידג' 
 תלמידי דוקטורט:  Tanya Luhrmann 
 פרסים והוקרה:  הפרס הבינלאומי של קרן פייסן (1990)  מדלייה לזכר האקסלי (1995)  Knight Bachelor  מפקד מסדר האמנויות והספרות  מדליית אנדרס רציוס  קצין במסדר הדקל האקדמי  קצין מסדר האמנויות והספרות 
 בן או בת זוג:  Esther N. Goody (1956–?)  Juliet Mitchell 
 
סר ג'ון (ג'ק) רנקין גודי (באנגלית: John (Jack) Rankine Goody;‏ 27 ביולי 1919 - 16 ביולי 2015) היה אנתרופולוג חברתי בריטי. שימש כפרופסור באוניברסיטת קיימברידג' ונבחר כעמית באקדמיה הבריטית ב-1976, והיה חבר חוץ של האקדמיה הלאומית למדעים (ארצות הברית).
קורות חיים

גודי גדל בוולווין גרדן סיטי, שם הוא למד בבית ספר סנט אלבן. הוא נרשם לסנט ג'ון קולג' באוניברסיטת קיימברידג' על מנת ללמוד ספרות אנגלית ב-1938, שם הוא התוודע לאינטלקטואלים שמאלנים כמו אריק הובסבאום.
הוא נלחם בצפון אפריקה במלחמת העולם השנייה, נשבה בידי הגרמנים ושהה שלוש שנים כשבוי מלחמה במחנות מעצר.
אחרי שקרא את הספר Golden Bough של פרייזר ואת ויר גורדון צ'ילד, הוא עבר ללמוד ארכאולוגיה ואנתרופולוגיה והוא סיים את לימודיו האקדמיים ב-1946. לאחר עבודת שדה ב-Gonja בצפון גאנה, הפנה גודי את מוקד מחקריו באופן הולך וגובר למחקר השוואתי של אירופה, אפריקה ואסיה.
בין 1954 ל-1984 הוא לימד אנתרופולוגיה חברתית באוניברסיטת קיימברידג' ושירת כפרופסור המופקד על קתדרה ויליאם וייס לאנתרופולוגיה חברתית בין 1973 ל-1984. הוא נבחר כעמית באקדמיה הבריטית ב-1976 וגם קיבל תואר אבירות מהמלכה. הוא נשא את הרצאות לוס באוניברסיטת ייל בסתיו 1987.
גודי היה חלוץ באנתרופולוגיה השוואתית של האוריינות, ניסה לאמוד את התנאים המוקדמים שהביאו והשפיעו על הכתיבה כמו הטכנולוגיה. הוא גם כתב רבות על ההיסטוריה של המשפחה ועל האנתרופולוגיה של הירושה. בשנותיו האחרונות הוא כתב על האנתרופולוגיה של הפרחים והאוכל.
נפטר ב-16 ביולי 2015, בגיל 96.
מחקריו

ג'ק גודי הסביר מבנה חברתי ושינוי חברתי בעיקר במונחים של שלושה גורמים עיקריים. הראשון הוא התפתחות צורות של חקלאות אינטנסיבית שאיפשרו צבירת עודפים – עודפים מסבירים היבטים רבים של פרקטיקות תרבותיות החל מנישואים להלוויות כמו גם את ההבדל בין החברות האפריקניות לאירואסיאתיות. שנית, הוא הסביר שינוי חברתי במונחים של עיור וגידול במוסדות הבירוקרטיים שהתאימו או ביטלו צורות מסורתיות של ארגון חברתי, כמו המשפחה או השבט, הוא מזהה תרבויות כ"תרבות הערים". ושלישית, הוא ייחס משקל רב לטכנולוגיות של תקשורת כמו כלים של פסיכולוגיה ושינוי חברתי. הוא קישר את ראשית הקריאה עם משימות של ניהול עודפים ובמאמר חשוב עם אלן וואט (Ian Watt) (Goody and Watt, 1963), הוא פיתח את הטיעון שעליית המדע והפילוסופיה ביוון הקלאסית תלויים במידה רבה בהמצאת שיטת כתב יעילה, האלפבית. מכיוון שניתן להתייחס לגורמים אלה לכל מערכת חברתית מודרנית או לשינויים שיטתיים במהלך הזמן, עבודתו רלוונטית לדיסציפלינות רבות.
ספריו

The social organisation of the LoWiili
1962 Death, Property and the Ancestors: A Study of the Mortuary Customs of the LoDagaa of West Africa (Stanford, Stanford University Press, ISBN 0422980803).
ed., Literacy in Traditional Societies (Cambridge, Cambridge University Press, 1968); translated into German and Spanish.
1972 The Myth of the Bagre (Oxford, Oxford University Press, ISBN 0198151349).
ed., The Character of Kinship (Cambridge, Cambridge University Press, 1973).
1976 Production and Reproduction: A Comparative Study of the Domestic Domain 1976 Cambridge University Press ISBN 052129088
1977 The Domestication of the Savage Mind (Cambridge, Cambridge University Press, 1977); translated into Spanish, French, Italian, Japanese, Portuguese, Turkish.
1982 Cooking,Cuisine and Class: A Study in Comparative Sociology (Cambridge, Cambridge University Press); translated into Spanish, French and Portuguese.
1983 The Development of the Family and Marriage in Europe (Cambridge, Cambridge University Press); translated into Spanish, French, Italian, Portuguese.
1986 The Logic of Writing and the Organisation of Society (Cambridge, Cambridge University Press); translated into German, French, Italian, Polish, Portuguese.
The Interface Between the Written and the Oral 1987 Cambridge University Press ISBN 0521337941
The Oriental, the Ancient and the Primitive: Systems of Marriage and the Family in the Pre-Industrial Societies of Eurasia (Studies in Literacy, the Family, Culture and the State) 1990 Cambridge University Press ISBN 0521367611
The Culture of Flowers (Cambridge, 1993); translated into French and Italian.
(1995) The Expansive Moment: The Rise of Social Anthropology in Britain and Africa, 1918-1970 (Cambridge, Cambridge University Press) :
The East in the West (Cambridge, Cambridge University Press, 1996); translated into French and Italian.
Representations and Contradictions: Ambivalence towards Images,Theatre,Fictions,Relics and Sexuality (Oxford, Blackwell Publishers, 1997); translated into Spanish.
Food and Love: A Cultural History of East and West (London, Verso, 1998). ISBN 185984829X
2000 The European Family: An Historico-anthropological Essay (Oxford, Blackwell Publishers).
2004 Islam in Europe Polity Press, Cambridge, 178pp. ISBN 0-7456-3193-2.
2004 Comparative Studies In Kinship ISBN 0415330106
2007 The Theft of History Cambridge University Press ISBN 0521870690
לקריאה נוספת

David R. Olson, ed. Technology, Literacy and the evolution of society: implications of the work of Jack Goody. Michael Cole. Mahwah, New Jersey – London: Lawrence Erlbaum Associated, Publishers.
הערות שוליים

↑  ארכיב עמיתי האקדמיה הבריטית
↑  ראשי אוניברסיטת קיימברידג'
| --- | --- |
בקרת זהויות :  NLI: 987007261815905171  PLWABN: 9810544826905606  BNE: XX1722341  BnF: cb119054067 (data)  CiNii: DA00564957  GND: 120150964  ICCU: CFIV007624  ISNI: 0000 0001 0862 4254  LCCN: n79147953  LNB: 000167739  NDL: 00441302  NKC: kup19960000032543  NLK: KAC200908065  NTA: 068340648  SELIBR: 188456  SUDOC: 026897180  VcBA: 495/21868  VIAF: 2471045   WorldCat (עם VIAF): 2471045
ג'ק שוסטק

| --- | --- |

 לידה:  9 בנובמבר 1952 (בן 71) לונדון, הממלכה המאוחדת 
 ענף מדעי:  ביולוגיה סינתטית, ביוכימיה
 מקום מגורים:  ארצות הברית, קנדה
 מקום לימודים:  אוניברסיטת מקגיל (BSc, 1971), אוניברסיטת קורנל (PhD, 1977)
 מנחה לדוקטורט:  ריי וו 
 מוסדות:  אוניברסיטת הרווארד 
 תלמידי דוקטורט:  ג'ניפר דאודנה, David P. Bartel 
 פרסים והוקרה:  פרס אלברט לסקר למחקר רפואי בסיסי (2006)  פרס האנס זיגריסט (1997)  מדליית איגוד התורשה של אמריקה (2000)  עמית החברה המלכותית (2019)  פרס המהגרים הגדול (2010)  מדליית אופרין (2011)  פרס האקדמיה הלאומית למדעים בביולוגיה מולקולרית (1994)  פרס היינקן לביוכימיה וביופיזיקה (2008)  פרס נובל לפיזיולוגיה או לרפואה (2009)  Clarivate Citation Laureates (2009) 
 תרומות עיקריות
 גילוי הדרך שבה הטלומר מגן על הכרומוזום וגילוי האנזים טלומראז.
 
ג'ק וו. שוסטק (Jack W. Szostak; נולד ב-9 בנובמבר 1952 בלונדון) הוא ביולוג מולקולרי קנדי אמריקאי המשמש פרופסור לגנטיקה בבית הספר לרפואה של אוניברסיטת הרווארד וחוקר בכיר בבית החולים הכללי מסצ'וסטס, אחד מבתי החולים האוניברסיטאיים הבולטים בעולם. שוסטק זכה בפרס נובל לפיזיולוגיה או לרפואה לשנת 2009, יחד עם אליזבת בלקברן וקרול גריידר, על תגליתם באשר לדרך שבה הטלומר מגן על הכרומוזום ותגלית האנזים טלומראז. כמו כן תרם לפרויקט גנום האדם, פרסם תגליות באבולוציה של רצפי חלבון וחומצות גרעין, והוא בין החוקרים הבכירים בעולם של ראשית החיים.
שוסטק גדל בקנדה. הוא בעל תואר ראשון במדעים בתחום הביולוגיה של התא מאוניברסיטת מקגיל במונטריאול, אותה סיים בגיל 19. הוא סיים לימודי דוקטורט בביוכימיה באוניברסיטת קורנל, אז עבר לעבוד בבית הספר לרפואה של אוניברסיטת הרווארד, שם הוא עומד בראש מעבדה.
ב-1988 נבחר לחבר באקדמיה הלאומית למדעים של ארצות הברית וב-2006 זכה בפרס לסקר יחד עם בלקברן וגריידר.
ילדות וחינוך

שוסטק נולד למשפחה ממוצא פולני. אבי סבו היגר מקרקוב לניו יורק בסוף המאה ה-19, ולבסוף השתקע בחווה בססקצ'ואן בקנדה, שם נולד אביו של שוסטק, שהיה טייס ולאחר מכן מהנדס אווירונאוטיקה בחיל האוויר המלכותי הקנדי, ופגש את אמו של שוסטק בעת מלחמת העולם השנייה. שוסטק עצמו נולד בלונדון בעת שאביו למד אווירונאוטיקה באימפריאל קולג', אך שב עם משפחתו לקנדה לאחר פחות משנה, וגדל עם אחותו הצעירה יותר בבסיסי חיל אוויר שונים שבהם הוצב אביו, בעיקר בגרמניה ובקנדה. כתוצאה מכך למד שוסטק בבתי-ספר רבים, ותכופות היה התלמיד הצעיר בכיתתו. את משיכתו לביולוגיה ולכימיה הוא מייחס למורו ולמורתו בבית הספר התיכון במונטריאול, ולמעבדה כימית שאביו בנה במרתף ביתם, שם ערך שוסטק ניסויים בחומרים כימיים מסוכנים שאמו הביאה מן החברה בה עבדה באותו זמן. אימו גם סייעה לו לקבל עבודת קיץ בניסויים כימיים באותה חברה. בשנת 1967, כשהיה בן 14, שוסטק ואביו שחזרו במעבדתם בתנאים מבוקרים את אסון השרפה באפולו 1. במרתף ביתו של חבר ללימודים, הם בנו גן הידרופוני, בהשראת הרעיונות לייצר מזון וחמצן בחלליות ובמושבות חלל.
בשנת 1968, בגיל 15 בלבד, החל ללמוד מדעים באוניברסיטת מקגיל. את עבודת הקיץ עשה במעבדות ג'קסון (Jackson Laboratory) שם למד לנתח ולהוציא את בלוטת התירואיד מעכברי מעבדה מזני שארים, אך החליט שלא ימשיך בביצוע ניסויים בחיות מודל. שוסטק גר לבדו במעונות מקגיל כשהיה בן 16, לאחר שמשפחתו עברה לגור בחזרה באוטווה, ולדבריו בילה זמן רב יותר במעבדות השונות לביולוגיה וביוכימיה מאשר בשיעורים בכיתות. בהיותו בן 19 בלבד קיבל תואר ראשון בביולוגיה של התא מאוניברסיטת מקגיל, ובשנת 1972 החל את לימודי המוסמך שלו באוניברסיטת קורנל בניו יורק.
קריירה מדעית > אצות וטלומרים

החל מלימודי התואר הראשון שלו במקגיל פיתח שוסטק עניין עמוק באצות כמודלים למחקר בביולוגיה מולקולרית ובגנטיקה. המאמר המדעי הראשון שלו, שהתפרסם בשנת 1973, היה תוצאת פרויקט מעבדה שהיה שותף לו באצה מן הסוג Eudorina. שוסטק רצה לסנתז באופן מלאכותי גדילי חומצות גרעין של האצות, ובחר לעשות את התואר השני, הדוקטורט ואף הפוסט-דוקטורט שלו במעבדתו של הביוכימאי הסיני-אמריקני ריי וו (Ray Wu) בקורנל, משום שהיא הייתה המתאימה ביותר לרעיון זה. עבודת הדוקטורט שלו עסקה בסינתוז גדיל mRNA בן 44 נוקלאוטידים של האצה. שוסטק זנח לבסוף בהדרגה את מחקריו באצות במהלך שנות ה-80, לדבריו משום שהבין כי מעבדות אחרות בעולם עומדות להדביק את עבודתו החלוצית ולבצע ניסויים דומים. אך עוד קודם לכן, בשנת 1980, הוא נכח בהרצאה של אליזבת בלקברן על מחקריה בטלומרים באצה החד-תאית מסוג Tetrahymena. שיתוף הפעולה ביניהם הביא למחקרים בטלומרים אשר בשנת 2009 זיכו את שוסטק בפרס נובל לפיזיולוגיה או לרפואה, ביחד עם בלקברן וקרול גריידר.
קריירה מדעית > עולם ה-RNA וביולוגיה סינתטית

בשנות ה-90 החל שוסטק להתעניין בהשערת עולם ה-RNA, לפיה בראשית החיים הופיעו באופן אקראי רצפי RNA המתקפלים ליצירת מבנה מרחבי המסוגל לבצע תפקודים ביולוגיים שונים. רצפים כאלו נקראים כיום ריבוזימים, והם מעין אנזימים הבנויים מ-RNA. כדי להדגים שדבר כזה הוא אפשרי ואף בעל הסתברות גדולה משמעותית מאפס, מפתחת מעבדתו של שוסטאק בבית החולים הכללי מסצ'וסטס שיטות לאבולוציה מכוונת או ,"אבולוציה במבחנה" של רצפי חומצות גרעין ורצפי חלבונים, מתוך רצפים אקראיים. בדרך זו ניתן לאמוד את שיעור הרצפים התפקודיים (בעלי פונקציה ביולוגית) מתוך כלל הרצפים האפשריים:
בשנת 1990 דיווחו שוסטק ותלמידיו כי אחד מתוך כ-1010 רצפי RNA אקראיים מתקפל מרחבית ליצירת אתר קישור לחומרי צבע.
בשנת 1993 הם דיווחו על ריבוזימים תפקודיים חדשים למדע שגילו בכ-1015 רצפי RNA אקראיים.
בשנת 2001 דיווחו על רצפי חלבון הקושרים ATP שגילו בספריית חלבונים של כ-1012 רצפים אקראיים.
בשנת 2007 דיווחו על אנזימים תפקודיים עם אתרים פעילים חדשים למדע לאיחוי נוקלאוטידים של RNA, שנוצרו באבולוציה במבחנה מתוך כ-1012 רצפי חלבון אקראיים.
אף שסיכויים כאלו נראים נמוכים מאוד, הם גדולים מאפס ועשויים לספק די אפשרויות לאבולוציה ולראשית החיים, אשר בטבע מסוגלים לבדוק מספר עצום של רצפים אקראיים. הם גם שימושיים לייצור ריבוזימים ואנזימים מלאכותיים בהנדסת חלבונים ובביולוגיה סינתטית.
קריירה מדעית > קדם-תאים וראשית החיים

משנות ה-2000 עוסקת מעבדתו של שוסטק בחקר ראשית החיים, ובייחוד את מושג הקדם תא (protocell). לתפיסתו של שוסטק, קדם-תאים הם מיצלות או ליפוזומים: בועות שומניות זעירות בתמיסה מימית, המורכבות מקרום בעל שכבה או דו-שכבה ליפידית של פוספוליפידים. בכך הקדם-תא דומה לתא ביולוגי פרימיטיבי. אך קדם-תאים היו עשויים להתקיים עוד לפני ראשית החיים, ולהיווצר מעצמם בתהליכי הרכבה עצמית וארגון עצמי של קרומים שומניים. מעבדתו של שוסטק הדגימה מספר תהליכים שונים, מכניים וכימיים, אשר גורמים לקדם-תאים בתמיסה לגדול ולהתחלק תוך שמירה על התוכן שלהם, בדומה לחלוקה ביולוגית של תאים, והיו עשויים להתקיים בסביבה של כדור הארץ הקדום.
ג'יימס נאג'י

| --- | --- |

 לידה:  14 באוגוסט 2004 (בן 20) מקורדי, ניגריה 
 דראפט:  בחירה 31, 2023 דטרויט פיסטונס
 קבוצות כשחקן
 2019–2020 2020–2021 2021– 2024–:  פצ'י ברצלונה ב' ברצלונה ← באסקט ז'ירונה
 הישגים כשחקן
 אליפות ספרד (2023)  גביע המלך הספרדי בכדורסל (2022)
 
ג'יימס נאג'י (באנגלית: James Nnaji; נולד ב-14 באוגוסט 2004) הוא כדורסלן ניגרי המשחק בעמדת הסנטר בבאסקט ז'ירונה מליגת העל הספרדית בכדורסל.
ראשית חייו

נאג'י גדל במקורדי, ניגריה, והתחיל לשחק כדורסל שם. בשנת 2018 הוא עבר לאקדמיית הכדורסל ראטגבר בהונגריה.
קריירה מקצועית

נאג'י החל את הקריירה שלו בפצ'י VSK מליגת העל ההונגרית. הוא עבר מהונגריה לברצלונה ב-2020 והצטרף לברצלונה ב', קבוצת המילואים מהליגה השלישית. ב-2021 הוא הועלה לקבוצה הראשונה, ורשם 13 הופעות בעונת 2021/22. באפריל 2023 הכריז נאג'י על מועמדותו לדראפט ה-NBA, ודורג בתור הפוטנציאל במקום ה-24 על ידי ESPN. ב-20 ביוני 2023 הוא זכה עם ברצלונה באליפות ספרד לאחר ניצחון 3–0 בסדרת הגמר על היריבה המרה ריאל מדריד. לפני המשחק ספג קריאות גזעניות מאוהדי ה"בלאנקוס". ב-22 ביוני הוא נבחר במקום ה-31 בדראפט ה-NBA ‏2023 על ידי דטרויט פיסטונס, והועבר בליל הדראפט לשארלוט הורנטס.
ב-4 באוגוסט 2024 הוא הושאל לקבוצת ליגת העל הספרדית באסקט ז'ירונה.
הערות שוליים

1 2  Barcelona locks up teenage center Nnaji, יורוליג, ‏23 בספטמבר 2022
↑  EuroLeague prospect James Nnaji, 18, submits paperwork to enter NBA draft, ESPN, ‏20 באפריל 2023
↑  שאראס: "אלה הערכים של ריאל מדריד? מביש", באתר ערוץ הספורט, 21 ביוני 2023
↑  אוהדי ריאל צעקו "חרא שחור" לשחקן ברצלונה, באתר ONE‏, 21 ביוני 2023
↑  2023 NBA Draft Roundtable: Grading the James Nnaji Pick, ספורטס אילוסטרייטד, ‏22 ביוני 2023
↑  Barcelona loans 2023 NBA draft pick James Nnaji to Girona, Eurohoops, ‏4 באוגוסט 2024
ג'ק ברוקס

ג'ק בסקום ברוקס (באנגלית: Jack Bascom Brooks‏; 18 בדצמבר 1922 – 4 בדצמבר 2012) היה פוליטיקאי אמריקאי במפלגה הדמוקרטית ממדינת טקסס שכיהן 42 שנים בבית הנבחרים של ארצות הברית, בתחילה ייצג את מחוז הקונגרס השני של טקסס מ-1953 עד 1967, ולאחר מכן, לאחר שרטוט מחדש של גבולות המחוז ב-1966, ייצג את מחוז הקונגרס התשיעי של טקסס מ-1967 עד 1995. היו לו קשרים פוליטיים חזקים עם דמוקרטים בולטים אחרים בטקסס, כולל יו"ר בית הנבחרים סם רייבורן והנשיא לינדון ב. ג'ונסון. במשך יותר מחמש עשרה שנים, הוא היה הדיקן של משלחת הקונגרס של טקסס.
ביוגרפיה > ראשית חייו

ברוקס נולד בקרולי, לואיזיאנה, ב-18 בדצמבר 1922, ועבר לבומונט, טקסס, בגיל 5 עם משפחתו. כשהיה בן 13 נפטר אביו, מוכר אורז, ובין התפקידים שלקח על עצמו ברוקס הצעיר היו עבודה כמלצר לכלי רכב וכתב עיתון. הוא נרשם ב-Lamar Junior College בשנת 1939 לאחר שקיבל מלגה. לאחר שהשלים את השנתיים שלו בלמאר, הוא עבר לאוניברסיטת טקסס באוסטין, ממנה קיבל תואר ראשון בעיתונאות ב-1943.
ביוגרפיה > שירות צבאי

ברוקס התגייס לחיל הנחתים האמריקאי במהלך מלחמת העולם השנייה. הוא שירת במשך כשנתיים באיים באוקיינוס השקט, גוודלקנל, גואם ואוקינאווה, ובצפון סין, והגיע לדרגת לוטננט ראשון. לאחר מכן, הוא נשאר פעיל במילואים של חיל הנחתים, ופרש ב-1972 בדרגת קולונל.
ביוגרפיה > קריירה פוליטית > בית המחוקקים בטקסס

ברוקס, דמוקרט לכל החיים, נבחר בשנת 1946 לייצג את מחוז ג'פרסון בבית הנבחרים של טקסס. לאחר בחירתו, הוא נתן חסות להצעת חוק שתהפוך את למאר ג'וניור קולג' לאוניברסיטה של ארבע שנים. הצעת החוק נכשלה בתחילה, אך עברה בשנה שלאחר מכן. המוסד ידוע היום כאוניברסיטת למאר.
ברוקס זכה בבחירה מחדש לבית המחוקקים של המדינה ב-1948 ללא התנגדות; בשנה שלאחר מכן הוא קיבל תואר במשפטים מבית הספר למשפטים של אוניברסיטת טקסס.
ביוגרפיה > חיים אישיים ומותו

ב-1960 התחתן ברוקס עם שרלוט קולינס. נולדו להם שלושה ילדים: ג'ב, קייט וקימברלי.
ברוקס מת בבית החולים הבפטיסטי בבומונט, טקסס ב-4 בדצמבר 2012, בגיל 89.
הערות שוליים

1 2 3 4 5 6 7 8  "Congressman Jack Brooks (D-Texas)". Congressional & Political History Collections. Austin, Texas: Dolph Briscoe Center for American History, University of Texas. אורכב מ-המקור ב-4 במרץ 2016. נבדק ב-1 בדצמבר 2019. {{cite web}}:  (עזרה)
1 2 3 4 5 6 7  Martin, Douglas (5 בדצמבר 2012). "Jack Brooks, Former Texas Congressman, Dies at 89". The New York Times. נבדק ב-1 בדצמבר 2019. {{cite news}}:  (עזרה)
1 2  Cahn, Emily (5 בדצמבר 2012). "Jack Brooks of Texas Dies at 89". Washington, D.C.: CQ Roll Call. נבדק ב-1 בדצמבר 2019. {{cite news}}:  (עזרה)
↑  "HR 6127. CIVIL RIGHTS ACT OF 1957". GovTrack.us.
↑  "HR 8601. PASSAGE".
↑  "S.J. RES. 29. CONSTITUTIONAL AMENDMENT TO BAN THE USE OF POLL TAX AS A REQUIREMENT FOR VOTING IN FEDERAL ELECTIONS". GovTrack.us.
↑  "H.R. 7152. PASSAGE".
↑  "TO PASS H.R. 2516, A BILL TO ESTABLISH PENALTIES FOR INTERFERENCE WITH CIVIL RIGHTS. INTERFERENCE WITH A PERSON ENGAGED IN ONE OF THE 8 ACTIVITIES PROTECTED UNDER THIS BILL MUST BE RACIALLY MOTIVATED TO INCUR THE BILL'S PENALTIES".
↑  "TO PASS H.R. 6400, THE 1965 VOTING RIGHTS ACT".
1 2 3  Graczyk, Michael (5 בדצמבר 2012). "Jack Brooks, longtime Texas politician, dies". The Washington Times. AP. נבדק ב-1 בדצמבר 2019. {{cite news}}:  (עזרה)
1 2 3  McNulty, Timothy; McNulty, Brendan (11 במאי 2019). "The Man Richard Nixon Called His 'Executioner'". Politico. אורכב מ-המקור ב-28 בספטמבר 2020. נבדק ב-1 בדצמבר 2019. {{cite web}}:  (עזרה)
↑  McDonough, Frank A. (6 בדצמבר 2012). "The Brooks Legacy: Remembering the man who changed federal IT". FCW (Federal Computer Week). McLean, Virginia. אורכב מ-המקור ב-4 באוגוסט 2021. נבדק ב-1 בדצמבר 2019. {{cite web}}:  (עזרה)
1 2  "Jack Brooks (biography)" (PDF). Department of Political Science, College of Arts and Sciences. Beaumont Texas: Lamar University. 2005. אורכב מ-המקור (PDF) ב-14 באפריל 2008. {{cite web}}:  (עזרה)
↑  Johnson, Julie (18 בינואר 1988). "Washington Talk: Congress; A 'Fighting Marine' Battles Japan on Trade". The New York Times. {{cite news}}:  (עזרה)
↑  "List of Individuals Impeached by the House of Representatives". United States House of Representatives. ארכיון מ-18 בדצמבר 2019. נבדק ב-15 בינואר 2020. {{cite web}}:  (עזרה)
↑  Seelye, Katharine Q. (28 ביולי 1994). "Assault Weapons Ban Allowed To Stay in Anti-crime Measure". The New York Times. {{cite news}}:  (עזרה)
| --- | --- |
בקרת זהויות :  GND: 170437337  ISNI: 0000 0000 3087 3620  LCCN: n88127429  NARA: 10572241  SNAC: w6mp5k07  SUDOC: 191881589  US Congress: B000880  VIAF: 31088504   WorldCat (עם VIAF): 31088504 
לינדון ב. ג'ונסון בהשבעה הנשיאותית, 22 בנובמבר 1963; ברוקס נראה מימין, מאחורי ג'קי קנדי
ברוקס (מימין), עם אשתו שרלוט קולינס (משמאל) ויו"ר בית הנבחרים קרל אלברט.
גג (סימן דיאקריטי)

גג ˆ (מכונה גם 'כובע') הוא סימן דיאקריטי הקרוי בלועזית Circumflex או Caret.
| --- | --- |
â: Â
ĉ: Ĉ
ê: Ê
ĝ: Ĝ
ĥ: Ĥ
î: Î
ĵ: Ĵ
ô: Ô
ŝ: Ŝ
û: Û
ŵ: Ŵ
ŷ: Ŷ
הגג משמש כסימן דיאקריטי באיטלקית, בצרפתית, ברומנית, בפורטוגזית, בנורווגית, בוולשית, בוייטנאמית, באפריקאנס ובאספרנטו.
במשמעות זאת נהוג לכנותו circumflex הנובע מהמילה הלטינית circumflexus (מכופף) המתורגם מהמילה היוונית περισπωμένη. ההשפעה של הסימן ברוב השפות הנ"ל היא שיש להאריך את הגיית ההברה. ברומנית הגג משמש רק מעל האותיות I ו-A והופך אותן לצליל שלא קיים בשפה העברית ואפשר לתאר אותו כשווא נע גרוני.
צורת כתיבה

בתוכנת וורד יש לכתוב את האות הרצויה ואחריה (ללא רווח) את המספר 0302 וללחוץ Alt+X
שימושים נוספים

| גג |
| --- | --- | --- | --- | --- | --- | --- |

| סימני פיסוק | סימני כתב נוספים |  |  |  |  |  |
|  נקודה .   פסיק ,   נקודה ופסיק ;   סוגריים ( ) [ ] { }  נקודתיים :   מקף ־   שלוש נקודות …   קו מפריד –   סימן שאלה ?   סימן קריאה !   אפוסטרוף ’   גרש ׳   גרשיים ״   מירכאות “ ” ‘ ’   לוכסן /   סימן תמיהה ?!   |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
|  סימן קריאה הפוך ¡  סימן שאלה הפוך ¿  סימן אירוניה ⸮  |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
שימוש נפוץ נוסף הוא לסימן השמטה של טקסט בעת הגהה באופן דומה לשימוש הנעשה בעברית בסימן בצורת האות V כדי להוסיף מעל השורה את האותיות או המילים החסרות לדעתו של המגיה. במשמעות זאת נפוץ השימוש במילה caret שמשמעותה בלטינית הוא "זה חסר".
במדעים הסימן משמש בדרך כלל לפעולה המתמטית העלאה בחזקה. לדוגמה: x^y פירושו x בחזקת y, כלומר:  x^{y}.
בשפות תכנות מסוימות הוא מתאר פעולת העלאה בחזקה או פעולת XOR.
בסטטיסטיקה, הסימן מעל משתנה, משמעותו: האומד (Estimator).
במתמטיקה, מיקומו מעל אות משמעותו וקטור היחידה (זהו וקטור מנורמל שגודלו הוא 1):  {\hat {r}}={\vec {r}}/|{\vec {r}}|.
בביטוי רגולרי הסימן מיצג "תחילת שורה".
ג'יימס נורת'קוט (צייר)

| --- | --- |

 לידה:  22 באוקטובר 1746 פלימות', הממלכה המאוחדת 
 פטירה:  13 ביולי 1831 (בגיל 84) לונדון, הממלכה המאוחדת של בריטניה הגדולה ואירלנד 
 מקום לימודים:  האקדמיה המלכותית לאמנויות 
 תחום יצירה:  ציור 
 
ג'יימס נורת'קוט (באנגלית: James Northcote; ‏22 באוקטובר 1746 – 13 ביולי 1831) היה צייר אנגלי. התמחה בציור דיוקנאות, ציורי נושאים היסטוריים מן התנ"ך וההיסטוריה של אנגליה, ציורי בעלי חיים וציורי ילדים.
תולדות חייו ויצירתו

נולד בפלימות', למד אצל ג'ושוע ריינולדס ובאקדמיה המלכותית לאמנויות והתמחה בציור דיוקנאות. ב-1775 עזב את הסטודיו של ריינולדס ושנתיים לאחר מכן עבר לאיטליה, שם שהה כשלוש שנים בסופן שב והשתקע בלונדון, שם הושווה למתחרהו, הצייר הנרי פוסלי. בשנת 1786 התקבל כחבר האקדמיה המלכותית לאמנויות. באותה עת החל להתמקד בציורים על נושאים מן היסטוריה של אנגליה. הראשונים שבהם היו על נושא שני הנסיכים שבמצודה: Young Princes Murdered in the Tower ("הנסיכים הצעירים שנרצחו במצודה" ו-Burial of the Princes in the Tower ("קבורת הנסיכים במצודה"). שני הציורים ושבעה נוספים נרכשו על ידי גלריית בוידל ליצירות שייקספיר (Boydell Shakespeare Gallery, (אנ')). ציור הענק שלו "מותו של ווט טיילר" מ-1787 פיאר את אולם הגילדהול בלונדון עד שנהרס במלחמת העולם השנייה. נוסף על יצירות בנושאים היסטוריים יצר גם ציורי בעלי חיים שזכו להצלחה כלכלית גדולה, בהם נמר, אנפה, כלב, חתול, נשר ואריה, וכן ציורי ילדים. על ציורו "מלאך מול אתונו של בלעם" העיר הנרי פוסלי: "נורת'קוט, אתה מלאך ב[ציורי] אתונות ואתון ב[ציורי] מלאכים".
למעלה מ-100 מיצירותו נמצאות בגלריית הדיוקנאות הלאומית (לונדון).
לקריאה נוספת

Mark Ledbury, James Northcote, History Painting, and the Fables, Yale Center for British Art in association with Yale University Press, New Haven, 2014 ISBN 9780300208139 דף הספר בהוצאה
ויליאם הזליט, שיחות עם ג'יימס נורת'קוט (1830), באתר גוגל ספרים (באנגלית)